CELEX: C2006/060/05
Language: sk
Date: 2006-03-11 00:00:00
Title: Rozsudok Súdneho dvora (prvá komora) z  12. januára 2006  vo veci C-494/03 (návrh na začatie prejudiciálneho konania podaný Hoge Raad der Nederlanden): Senior Engineering Investments BV proti Staatssecretaris van Financiën (Smernica 69/335 — Priame dane z tvorby a zvyšovania základného imania — Vnútroštátny daňový právny režim, ktorý ukladá povinnosť zaplatiť daň z vkladu v súvislosti s vkladom, ktorý splatila materská spoločnosť (materská spoločnosť materskej spoločnosti) v prospech dcérskej spoločnosti (dcérska spoločnosť dcérskej spoločnosti) — Daň z vkladu — Zvýšenie základného imania — Splatenie  sur l'agio  — Zvýšenie obchodného majetku spoločnosti — Zvýšenie hodnoty obchodných podielov — Plnenie poskytnuté spoločníkom — Splatenie spoločníkom spoločníka — Splatenie dcérskej spoločnosti — Skutočný nositeľ výhod — Vyrubenie dane z vkladu jedinýkrát (v Spoločenstve) — Článok 52 Zmluvy ES (po zmene článok 43 ES) — Sloboda usadiť sa — Vnútroštátna prax oslobodenia kapitálovej spoločnosti (dcérska spoločnosť) od dane len vtedy, ak jej dcérska spoločnosť (dcérska spoločnosť dcérskej spoločnosti) je tiež usadená v tomto členskom štáte)

11.3.2006   
            
            
               SK
            
            
               Úradný vestník Európskej únie
            
            
               C 60/3
            
         
      ROZSUDOK SÚDNEHO DVORA
   
   (prvá komora)
   z 12. januára 2006
   vo veci C-494/03 (návrh na začatie prejudiciálneho konania podaný Hoge Raad der Nederlanden): Senior Engineering Investments BV proti Staatssecretaris van Financiën (1)
   
   (Smernica 69/335 - Priame dane z tvorby a zvyšovania základného imania - Vnútroštátny daňový právny režim, ktorý ukladá povinnosť zaplatiť daň z vkladu v súvislosti s vkladom, ktorý splatila materská spoločnosť (materská spoločnosť materskej spoločnosti) v prospech dcérskej spoločnosti (dcérska spoločnosť dcérskej spoločnosti) - Daň z vkladu - Zvýšenie základného imania - Splatenie „sur l'agio“ - Zvýšenie obchodného majetku spoločnosti - Zvýšenie hodnoty obchodných podielov - Plnenie poskytnuté spoločníkom - Splatenie spoločníkom spoločníka - Splatenie dcérskej spoločnosti - Skutočný nositeľ výhod - Vyrubenie dane z vkladu jedinýkrát (v Spoločenstve) - Článok 52 Zmluvy ES (po zmene článok 43 ES) - Sloboda usadiť sa - Vnútroštátna prax oslobodenia kapitálovej spoločnosti (dcérska spoločnosť) od dane len vtedy, ak jej dcérska spoločnosť (dcérska spoločnosť dcérskej spoločnosti) je tiež usadená v tomto členskom štáte)
   (2006/C 60/05)
   Jazyk konania: holandčina
   Vo veci C-494/03, ktorej predmetom je návrh na začatie prejudiciálneho konania podľa článku 234 ES, podaný rozhodnutím Hoge Raad der Nederlanden (Holandsko) z 21. novembra 2003 a doručený Súdnemu dvoru 24. novembra 2003, ktorý súvisí s konaním: Senior Engineering Investments BV proti Staatssecretaris van Financiën., Súdny dvor (prvá komora), v zložení: predseda prvej komory P. Jann (spravodajca), sudcovia N. Colneric, J. N. Cunha Rodrigues, M. Ilešič a E. Levits, generálny advokát: M. Poiares Maduro, tajomník: M. Ferreira, hlavná referentka, vyhlásil 12. januára 2006 rozsudok, ktorého výrok znie:
   Za okolností ako vo veci samej článok 4 ods. 2 písm. b) smernice Rady 69/335/EHS zo 17. júla 1969 o nepriamych daniach z tvorby a navyšovania základného imania v znení smernice Rady 85/303/EHS z 10. júna 1985, spolu s jej článkom 2 ods. 1 a spolu s jej šiestym odôvodnením bráni tomu, aby členský štát vyrubil daň z vkladu kapitálovej spoločnosti (dcérskej spoločnosti) z vkladu, ktorý splatila jej materská spoločnosť (materská spoločnosť materskej spoločnosti) jej dcérskej spoločnosti (dcérska spoločnosť dcérskej spoločnosti).
   
      (1)  Ú. v. EÚ C 21, 24.1.2004.